Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 509/13/8802	Košice I, 26.5.2014
EEČ : 2-63-160-2014

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach dňa 31.8.2013 v doobedňajších hodinách v byte na XXXXX ulici č.1 sa  manželke XXXXX vyhrážal zabitím slovami „ty kurva jedna, však ja ťa jedného dňa zabijem, keď pre mňa ešte raz príde záchranka, tak pre teba príde ešte skôr pohrebná služba“, čím takto u  XXXXX vzbudil dôvodnú obavu o svoj život a zdravie

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:

Uznesením policajta Obvodného oddelenia PZ XXXXX- Staré mesto sp. zn. ČVS:ORP-3440/SM-KE-2013  zo  dňa 31.8.2013  bolo  začaté  trestné  stíhanie pre prečin nebezpečného vyhrážania podľa § 360 ods. 1, ods.2 písm. c) Trestné-ho zákona.

Uznesením policajta Obvodného oddelenia PZ XXXXX- Staré mesto sp. zn. ČVS:ORP-3440/SM-KE-2013  zo  dňa 1.9.2013  bolo vznesené obvinenie XXXXX pre prečin nebezpečného vyhrážania podľa § 360 ods. 1, ods.2 písm. b)  Trestného zákona, ktorý mal spáchať tak, že v  Košiciach dňa 31.8.2013 v doobedňajších hodinách v byte na XXXXX ulici č.1 sa manželke XXXXX vyhrážal zabitím slovami „ty kurva jedna, však ja ťa jedného dňa zabijem, keď pre mňa ešte raz príde záchranka, tak pre teba príde ešte skôr pohrebná služba“, čím takto u poškodenej vzbudil dôvodnú obavu o svoj život a zdravie

Predmetná vec prešla zo skráteného vyšetrovania do vyšetrovania a po skončení vyšetrovania vyšetrovateľ PZ predložil na tunajšiu prokuratúru vyšet-rovací spis na prokuratúru s návrhom na zastavenie trestného stíhania podľa § 215 ods.1 písm. a) Trestného poriadku, lebo nebolo preukázané, že sa stal sku-tok, pre ktorý sa vedie trestné stíhanie.

Preskúmaním vyšetrovacieho spisu som zistil, že návrh vyšetrovateľa PZ na zastavenie trestného stíhania podľa § 215 ods.1 písm. a) Trestného poriadku je odôvodnený.

Obvinený XXXXX sa v prípravnom konaní pred vyšetrova-teľom PZ a ani sudcom pre prípravné konanie sa k vyhrážaniu sa manželke zabi-tím nepriznal a na svojich výpovediach zotrval počas celého prípravného kona-nia. 

Obvinený XXXXX uviedol, že bývalej manželke sa nevy-hrážal a nechcel jej ani ublížiť, manželka je psychicky chorá, berie lieky a pod ich vplyvom vymýšľa úplné bludy. V súčasnej dobe žije s bývalou manželkou v spoločnej domácnosti, lebo sa k nemu vrátila v zlom psychickom a fyzickom stave a preto sa o ňu stará a dbá, aby sa opätovne nepredávkovala liekmi.

Poškodená  XXXXX v prípravnom konaní menila svoje výpove-de. V zápisnici o trestnom oznámení dňa 31.8.2013 a pri výsluchu pred povere-ným príslušníkom PZ poškodená popísala skutok tak, ako je to uvedené vo vý-rokovej časti tohto uznesenia. 

Pri výsluchu pred vyšetrovateľom PZ dňa 11.2.2014 poškodená XXXXX zmenila svoje predchádzajúce výpovede a uviedla, že si nepamätá, čo vypovedala na polícii dňa 1.9.2013 a to preto, lebo je 30 rokov liečená na psychiatrii, užíva psychofarmaká a keď si vezme viac liekov je k manželovi ag-resívna, nevľúdna a provokuje ho a pod vplyvom liekov si dobu a udalosti ne-pamätá. Poškodená uviedla, že nemá obavy z toho, že jej manžel ublíži a po rozvode dňa 10.1.2014 sa vrátila k manželovi a žijú v spoločnej domácnosti. 

Podľa znaleckého posudku z odboru psychológie z psychologického hľa-diska výpovede poškodenej XXXXX nemožno hodnotiť ako objektív-ne, lebo sú výrazne podmienené jej psychiatrickými diagnózami (porucha psy-chuky a správania z nadužívania hypnotík a analgetík, paranoidná osobnostná porucha, organická alternácia centrálneho nervového systému a masívne výpad-ky pamäte pri predávkovaní liekmi) a jej dlhodobým psychiatrickým ochorením a liečbou s epizódami predávkovania liekmi. Psychologickým vyšetrením u poškodenej nebol zistený syndróm týranej osoby. Zo záverov znaleckého po-sudku vyplýva, že poškodená XXXXX nie je schopná objektívne a pravdivo popísať okolnosti a udalosť, ktorá je predmetom trestného stíhania.

S prihliadnutím na uvedené dôkazy v skrátenom vyšetrovaní nie je preu-kázané, že sa stal skutok kvalifikovaný ako prečin nebezpečného vyhrážania podľa § 360 ods. 1, ods.2 písm. b) Trestného zákona, pre ktorý bolo dňa 31.8.2013 začaté trestné stíhanie a následne dňa 1.9.2013 vznesené obvinenie.

Podľa § 215 ods.1 písm. a) Trestného poriadku prokurátor zastaví trestné stíhanie, ak je nepochybné, že sa nestal skutok, pre ktorý sa vedie trestné stíha-nie.

Vzhľadom k tomu, že je nepochybné, že sa nestal skutok kvalifikovaný ako prečin nebezpečného vyhrážania podľa § 360 ods. 1, ods.2 písm. c) Trestné-ho zákona, pre ktorý sa vedie trestné stíhanie, som trestné stíhanie obvineného XXXXX podľa § 215 ods.1 písm. a) Trestného poriadku pre tento trestný čin zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor